DIRECȚIA GENERALĂ PROGRAME EUROPENE CAPITAL UMAN

**SCHEMĂ DE AJUTOR *DE MINIMIS***

**VIITOR PENTRU TINERII NEETs I**

# Dispoziții generale

**Art. 1**

1. Prezenta anexă instituie o schemă de ajutor *de minimis* denumită **“VIITOR PENTRU TINERII NEETs I”**, aferentă Programului Operațional Capital Uman 2014-2020 (POCU 2014-2020), Axa Prioritară 1 „Inițiativa “Locuri de muncă pentru tineri"”, Obiectivul specific 1.1 *Creșterea ocupării tinerilor NEETs șomeri cu vârsta între 16 - 29 ani, înregistrați la Serviciul Public de Ocupare, cu rezidența în regiunile eligibile* și respectiv 1.2 *Îmbunătățirea nivelului de competențe, inclusiv prin evaluarea și certificarea competențelor dobândite în sistem non-formal și informal al tinerilor NEETs șomeri cu vârsta între 16 - 29 ani, înregistrați la Serviciul Public de Ocupare, cu rezidența în regiunile eligibile*
2. Acordarea ajutorului *de minimis* în cadrul acestei scheme se va face numai cu respectarea prevederilor privind ajutorul de *minimis* stipulate în Regulamentul (UE) nr. 1407/2013 din 18 decembrie 2013 pentru aplicarea art. 107 si 108 din Tratatul privind Funcționarea Uniunii Europene ajutoarelor *de minimis*, publicat în Jurnalul Oficial al Uniunii Europene nr. L352/1 din 24 decembrie 2013.
3. Prezenta schemă se aplică pe întreg teritoriul României, în cele 3 regiuni de dezvoltare eligibile și anume Sud Vest, Sud Est și Sud Muntenia.
4. Prezenta schemă de ajutor *de minimis* nu intră sub incidența obligației de notificare către Comisia Europeană în conformitate cu prevederile Regulamentului (UE) nr. 1407/2013.

# Baza legală

**Art. 2**

Prezenta schemă este elaborată în conformitate cu:

1. Programul Operațional Capital Uman 2014-2020;
2. Legislația comunitară și națională aplicabilă;
3. Ordonanța de Urgență nr. 77/2014 privind procedurile naționale în domeniul ajutorului de stat, precum și pentru modificarea și completarea Legii concurenței nr. 21/1996, aprobată cu modificări și completări prin Legea nr. 20/2015, cu modificările ulterioare;
4. Ordonanța de Urgență nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, aprobată cu modificări și completări prin Legea nr. 142/2012, cu modificările și completările ulterioare;
5. Legea nr. 31/1990, privind societățile comerciale republicată, cu modificările și completările ulterioare;
6. Legea nr. 346/2004 privind stimularea înființării și dezvoltării întreprinderilor mici și mijlocii, cu modificările și completările ulterioare;
7. Legea nr. 1/2005 privind organizarea și funcționarea cooperației, republicată;
8. OUG nr. 44/2008 privind desfășurarea activităților economice de către persoanele fizice autorizate, întreprinderile individuale și întreprinderile familiale, aprobată cu modificări și completări prin Legea nr. 182/2016.

# Definiții

**Art. 3**

În sensul prezentei scheme următorii termeni se definesc astfel:

1. **administrator al schemei de *minimis*** - persoană juridică delegată de către furnizor să deruleze proceduri în domeniul ajutorului de *minimis* în numele furnizorului. În cadrul schemei de ajutor de *minimis* **„VIITOR PENTRU TINERII NEETs I”,** administratorii schemei de *minimis* sunt administratorii de schemă de antreprenoriat sau entități juridice din componența administratorilor de schemă de antreprenoriat responsabile cu derularea de proceduri în domeniul ajutorului de *minimis*;
2. **administrator al schemei de antreprenoriat** – entitate publică sau privată care implementează, în calitate de beneficiar al contractului de finanțare, un proiect integrat finanțat prin Axa prioritară 1 „Inițiativa “Locuri de muncă pentru tineri", Obiectivul specific 1.1 „ Creșterea ocupării tinerilor NEETs șomeri cu vârsta între 16 - 29 ani, înregistrați la Serviciul Public de Ocupare, cu rezidența în regiunile eligibile” și respectiv 1.2 „Îmbunătățirea nivelului de competențe, inclusiv prin evaluarea și certificarea competențelor dobândite în sistem non-formal și informal al tinerilor NEETs șomeri cu vârsta între 16 - 29 ani, înregistrați la Serviciul Public de Ocupare, cu rezidența în regiunile eligibile” și detaliate în Ghidul solicitantului - Condiții specifice „Implementarea strategiilor de dezvoltare locală în comunitățile marginalizate din zona rurală și/ sau în orașe cu o populație de până la 20.000 locuitori”;
3. **beneficiar de ajutor de *minimis*** - întreprinderile cărora li se acordă, în cadrul proiectelor finanțate prin POCU 2014-2020, Axa prioritară 1 „Inițiativa “Locuri de muncă pentru tineri", Obiectivul specific 1.1 „Creșterea ocupării tinerilor NEETs șomeri cu vârsta între 16 - 29 ani, înregistrați la Serviciul Public de Ocupare, cu rezidența în regiunile eligibile” și respectiv 1.2 „Îmbunătățirea nivelului de competențe, inclusiv prin evaluarea și certificarea competențelor dobândite în sistem non-formal și informal al tinerilor NEETs șomeri cu vârsta între 16 - 29 ani, înregistrați la Serviciul Public de Ocupare, cu rezidența în regiunile eligibile” , prin intermediul administratorilor schemei de minimis;
4. **beneficiarul finanțării nerambursabile** - are înțelesul prevăzut în Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1.083/2006 al Consiliului și în Regulamentul (UE) nr. 223/2014 al Parlamentului European și al Consiliului din 11 martie 2014 privind Fondul de ajutor european destinat celor mai defavorizate persoane, respectiv semnatarul contractului de finanțare cu Autoritatea de Management pentru POCU (AM POCU)/Organismele Intermediare Regionale pentru POCU (OIR POCU);
5. **comercializarea produselor agricole**[[1]](#footnote-1)– deținerea sau expunerea unui produs agricol în vederea vânzării, a punerii în vânzare, a livrării sau a oricărei alte forme de introducere pe piață, cu excepția primei vânzări de către un producător primar către revânzători sau prelucrători și a oricărei alte activități de pregătire a produsului pentru această primă vânzare; o vânzare efectuată de către un producător primar către consumatori finali este considerată comercializare în cazul în care se desfășoară în localuri distincte, rezervate acestei activități;
6. **contract de finanțare** – actul juridic supus regulilor de drept public semnat între AM/OI POCU, pe de o parte, și beneficiarul finanțării nerambursabile, respectiv administratorul schemei de antreprenoriat, pe de altă parte, prin care se stabilesc drepturile și obligațiile corelative ale părților în vederea implementării operațiunilor în cadrul POCU 2014-2020;
7. **contract de subvenție** – actul juridic semnat între administratorul schemei de ajutor de *minimis*și beneficiarul ajutorului *de minimis*, prin care se stabilesc drepturile și obligațiile corelative ale părților în vederea implementării măsurilor finanțate prin prezenta schemă de ajutor *de minimis*;
8. **furnizor de ajutor de *minimis*** – Ministerul Fondurilor Europene, prin AM POCU/OIR POCU;
9. **întreprindere**[[2]](#footnote-2) - orice formă de organizare a unei activităţi economice, autorizată potrivit legilor în vigoare să facă activităţi de producţie, comerţ sau prestări de servicii, în scopul obţinerii de venituri, în condiţii de concurenţă, respectiv:
10. societăţi reglementate de Legea societăţilor nr. 31/1990, republicată, cu modificările şi completările ulterioare;
11. societăţi cooperative, reglementate de Legea nr. 1/2005 privind organizarea şi funcţionarea cooperaţiei, republicată, cu modificările şi completările ulterioare;
12. asociaţii şi fundaţii, cooperative agricole şi societăţi agricole care desfăşoară activităţi economice.
13. **întreprinderea unică**[[3]](#footnote-3) – include toate întreprinderile între care există cel puțin una dintre relațiile următoare:
14. o întreprindere deține majoritatea drepturilor de vot ale acționarilor sau ale asociaților unei alte întreprinderi;
15. o întreprindere are dreptul de a numi sau revoca majoritatea membrilor organelor de administrare, de conducere sau de supraveghere ale unei alte întreprinderi;
16. o întreprindere are dreptul de a exercita o influență dominantă asupra altei întreprinderi în temeiul unui contract încheiat cu întreprinderea în cauză sau în temeiul unei prevederi din contractul de societate sau din statutul acesteia;
17. o întreprindere care este acționar sau asociat al unei alte întreprinderi și care controlează singură, în baza unui acord cu alți acționari sau asociați ai acelei întreprinderi, majoritatea drepturilor de vot ale acționarilor sau ale asociaților întreprinderii respective.

Întreprinderile care întrețin, prin intermediul uneia sau mai multor întreprinderi, relațiile la care se face referire la punctele i-iv sunt considerate ”întreprinderi unice”.

1. **My SMIS[[4]](#footnote-4) –** sistemul IT prin care potenţialii beneficiari din România pot solicita bani europeni pentru perioada de programare 2014-2020;
2. **prelucrarea produselor agricole**[[5]](#footnote-5)– orice operațiune efectuată asupra unui produs agricol care are drept rezultat un produs care este tot un produs agricol, cu excepția activităților desfășurate în exploatațiile agricole, necesare în vederea pregătirii unui produs de origine animală sau vegetală pentru prima vânzare;
3. **produse agricole**[[6]](#footnote-6)– produsele enumerate în Anexa I la Tratatul privind funcționarea Uniunii Europene, cu excepția produselor obținute din pescuit și acvacultură prevăzute în Regulamentul (CE) nr. 1.379/2013[[7]](#footnote-7);
4. **rata de actualizare** – rata de referinţă stabilită de Comisia Europeană pentru România pe baza unor criterii obiective şi publicată în Jurnalul Oficial al Uniunii Europene şi pe pagina web a Comisiei Europene.

# Obiectivul schemei

**Art. 4**

Obiectivul prezentei scheme îl constituie sprijinul pentru susținerea **antreprenoriatului** pentru tineri NEETs șomeri, cu accent pe cei din mediul rural și pe cei aparținând minorității roma, cu vârsta între 16-29 ani, cu domiciliul sau reședința într-una din regiunile de dezvoltare eligibile (Sud-Vest Oltenia, Sud-Est sau Sud Muntenia),înregistrați și profilați în prealabil de către Serviciul public de ocupare – SPO (ANOFM prin unitățile cu personalitate juridică din subordinea sa aflate în regiunile de dezvoltare eligibile), inclusiv a **ocupării pe cont-propriu**, în vederea creării de noi locuri de muncă, prin acordarea de **micro-granturi**.

# Domeniul de aplicare

**Art. 5**

1. Prezenta schemă *de minimis* se aplică întreprinderilor care beneficiază de măsurile de ocupare finanțate în cadrul obiectivului specific 1.1. 1.1 „Creșterea ocupării tinerilor NEETs șomeri cu vârsta între 16 - 29 ani, înregistrați la Serviciul Public de Ocupare, cu rezidența în regiunile eligibile” și respectiv 1.2 „Îmbunătățirea nivelului de competențe, inclusiv prin evaluarea și certificarea competențelor dobândite în sistem non-formal și informal al tinerilor NEETs șomeri cu vârsta între 16 - 29 ani, înregistrați la Serviciul Public de Ocupare, cu rezidența în regiunile eligibile” al POCU. Măsurile de ocupare menționate presupun:

**-** susținerea antreprenoriatului pentru tineri NEETs șomeri, cu accent pe cei din mediul rural și pe cei aparținând minorității roma, cu vârsta între 16-29 ani, cu domiciliul sau reședința într-una din regiunile de dezvoltare eligibile (Sud-Vest Oltenia, Sud-Est sau Sud Muntenia),înregistrați și profilați în prealabil de către Serviciul public de ocupare – SPO (ANOFM prin unitățile cu personalitate juridică din subordinea sa aflate în regiunile de dezvoltare eligibile), inclusiv a ocupării pe cont-propriu, în vederea creării de noi locuri de muncă, prin acordarea de micro-granturi (înființarea de start-up-uri).

1. Prezenta schemă *de minimis* nu se aplică pentru:
2. ajutoarele acordate întreprinderilor care își desfășoară activitatea în sectoarele pescuitului și acvaculturii, reglementate de Regulamentul (UE) nr. 1379/2013 al Parlamentului European și al Consiliului din 11 decembrie 2013 privind organizarea comună a piețelor în sectorul produselor pescărești și de acvacultură, de modificare a Regulamentelor (CE) nr. 1184/2006 și (CE) nr. 1224/2009 ale Consiliului și de abrogare a Regulamentului (CE) nr. 104/2000 al Consiliului;
3. ajutoarele acordate întreprinderilor care își desfășoară activitatea în domeniul producției primare de produse agricole;
4. ajutoarelor acordate întreprinderilor care îşi desfășoară activitatea în sectorul transformării și comercializării produselor agricole:

(i) atunci când valoarea ajutorului este stabilită pe baza preţului sau a cantităţii produselor în cauză achiziţionate de la producătorii primari sau introduse pe piaţă de întreprinderile în cauză;

(ii) atunci când ajutorul este condiţionat de transferarea lui parţială sau integrală către producătorii primari;

1. ajutoarelor destinate activităţilor legate de export către ţări terţe sau către state membre, respectiv ajutoarelor legate direct de cantităţile exportate, ajutoarelor destinate înfiinţării şi funcţionării unei reţele de distribuţie sau destinate altor cheltuieli curente legate de activitatea de export;
2. ajutoarelor condiționate de utilizarea preferențială a produselor naţionale față de cele importate;
3. ajutoarele pentru achiziția de vehicule de transport rutier de mărfuri.

# Condiții de eligibilitate pentru activități

**Art. 6**

În cadrul prezentei scheme sunt eligibile pentru acordarea ajutorului de *minimis,* conform *Ghidului Solicitantului - Condiții specifice* ***„VIITOR PENTRU TINERII NEETs I”,*** aferentă Programului Operațional Capital Uman 2014-2020 (POCU 2014-2020), Axa Prioritară 1 *Inițiativa “Locuri de muncă pentru tineri"*, Obiectivele specifice 1.1 și 1.2, respectiv:

a) susținerea antreprenoriatului pentru tineri NEETs șomeri, cu accent pe cei din mediul rural și pe cei aparținând minorității roma, cu vârsta între 16-29 ani, cu domiciliul sau reședința într-una din regiunile de dezvoltare eligibile (Sud-Vest Oltenia, Sud-Est sau Sud Muntenia),înregistrați și profilați în prealabil de către Serviciul public de ocupare – SPO (ANOFM prin unitățile cu personalitate juridică din subordinea sa aflate în regiunile de dezvoltare eligibile), inclusiv a ocupării pe cont-propriu, în vederea creării de noi locuri de muncă, prin acordarea de micro-granturi (înființarea de start-up-uri).

b) respecta condițiile de înființare și dezvoltare definite în Ghidul Solicitantului.

# Condiții de eligibilitate pentru beneficiarii de ajutor de *minimis*

**Art. 7**

(1) Pot beneficia de ajutorul de *minimis* prevăzut în prezenta schemă întreprinderile constituite conform Legii nr. 31/1990[[8]](#footnote-8), republicată, cu modificările și completările ulterioare, conform Legii nr. 346/2004 privind stimularea înființării și dezvoltării întreprinderilor mici și mijlocii, cu modificările și completările ulterioare, precum și conform OUG nr. 44/2008 privind desfășurarea activităților economice de către persoanele fizice autorizate, întreprinderile individuale și întreprinderile familiale, aprobată cu modificări și completări prin Legea nr. 182/2016, sau conform Legii nr. 1/2005 privind organizarea și funcționarea cooperației, republicată, care îndeplinesc următoarele condiții:

1. sunt legal constituite în România și își desfășoară activitatea în România;
2. nu sunt în stare de insolvență, nu au afacerile administrate de un judecător sindic, nu au nici o restricție asupra activității comerciale, nu sunt subiectul unor aranjamente între creditori, sau nu se află într-o altă situație similară cu cele menționate anterior, reglementate prin lege;
3. nu înregistrează datorii publice și și-au plătit la timp taxele, obligațiile și alte contribuții la bugetul de stat, bugetele speciale și bugetele locale prevăzute de legislația în vigoare;
4. reprezentantul legal al întreprinderii nu a fost supus unei condamnări de tip res judicata în ultimii 3 ani, de către nicio instanță de judecată, din motive profesionale sau etic-profesionale;
5. reprezentantul legal al întreprinderii nu a fost condamnat de tip res judicata pentru fraudă, corupție, implicare în organizații criminale sau în alte activități ilegale, în detrimentul intereselor financiare ale Comunității Europene;
6. reprezentantul legal al întreprinderii nu furnizează informații false;
7. este direct responsabilă de pregătirea și implementarea proiectului și nu acționează ca intermediar pentru proiectul propus a fi finanțat;
8. nu a fost subiectul unei decizii de recuperare a unui ajutor de stat sau de *minimis* sau, în cazul în care a făcut obiectul unei astfel de decizii, aceasta a fost deja executată şi creanţa integral recuperată.

(2) întreprinderile menționate la alin. (1) sunt cele care beneficiază de măsurile prevăzute la art. (6).

# Calcularea plafonului de *minimis* și întreprinderea unică

**Art. 8**

1. Respectarea plafonului de *minimis* are în vedere o întreprindere unică. Astfel dacă între întreprinderile care beneficiază de sprijinul prezentei scheme de finanțare exista cel puțin una dintre relațiile menționate la art. 3 pct. (4), respectivele structuri vor fi tratate ca o singură «întreprindere unică».
2. Valoarea maximă a ajutoarelor de *minimis* de care poate beneficia întreprinderea unică pe o perioadă de 3 ani consecutivi (2 ani fiscali precedenți şi anul fiscal în curs), cumulată cu valoarea alocării financiare ce se intenționează a se acorda în conformitate cu prevederile prezentei scheme, nu va depăși echivalentul în lei a 200.000 Euro (100.000 Euro în cazul întreprinderilor unice care efectuează transport de mărfuri în contul terţilor sau contra cost). Aceste plafoane se aplică indiferent de forma ajutorului de minimis sau de obiectivul urmărit şi indiferent dacă ajutorul este finanțat din surse naționale sau comunitare.
3. În cazul în care, prin acordarea de ajutoare de *minimis* în temeiul prezentei scheme s-ar depăși plafonul relevant menționat anterior, solicitantul nu poate beneficia de prevederile prezentei scheme nici chiar pentru acea parte din finanțarea nerambursabilă solicitată care se încadrează în plafonul de *minimis*.
4. Atunci când o întreprindere care efectuează transport rutier de mărfuri în numele unor terți sau contra cost desfășoară și alte activități pentru care se aplică plafonul de 200.000 euro, în cazul întreprinderii respective se aplică plafonul de 200.000 euro, echivalent în lei, cu condiția prezentării documentelor contabile care atestă separarea evidenței acestor activități sau distincția între costuri, pentru a dovedi că suma de care beneficiază activitatea de transport rutier de mărfuri nu depășește echivalentul în lei a 100.000 euro și că ajutoarele *de minimis* nu se folosesc pentru achiziționarea de vehicule pentru transportul rutier de mărfuri.
5. Solicitanții care își desfășoară activitatea atât în sectoare/domenii eligibile, cât și în sectoare/ domenii neeligibile, așa cum sunt definite conform prezentei scheme, pot beneficia de finanțare pentru sectoarele eligibile, cu condiția prezentării documentelor contabile care atestă separarea evidenței acestor activități.
6. În cazul fuziunilor sau al achizițiilor, atunci când se stabilește dacă un nou ajutor de *minimis* acordat unei întreprinderi noi sau întreprinderii care face achiziția depășește plafonul relevant, se iau în considerare toate ajutoarele de *minimis* anterioare acordate tuturor întreprinderilor care fuzionează. Ajutoarele de *minimis* acordate legal înainte de fuziune sau achiziție rămân legal acordate.
7. În cazul în care o întreprindere se împarte în două sau mai multe întreprinderi separate, ajutoarele de *minimis* acordate înainte de separare se alocă întreprinderii care a beneficiat de acestea, și anume, în principiu, întreprinderii care preia activitățile pentru care au fost utilizate ajutoarele de *minimis*. În cazul în care o astfel de alocare nu este posibilă, ajutoarele de *minimis* se alocă proporțional pe baza valorii contabile a capitalului social al noilor întreprinderi la data la care separarea produce efecte.
8. Valoarea ajutorului va fi exprimată sub formă financiară, ca sumă brută înainte de deducerea taxelor sau a altor obligații fiscale.

# Modalitatea de acordare a ajutorului *de minimis*

**Art. 9**

1. Ajutorul de *minimis* prevăzut de prezenta schemă se acordă din fonduri comunitare și naționale.
2. Acordarea de subvenții (micro-granturi) pentru înființarea de noi afaceri va fi condiționată de înființarea firmei. Valoarea maximă a subvenției acordate unui firme nou-înființate în baza planului de afaceri aprobat este de 25.000 euro.

**Art. 10**

Atribuțiile furnizorului de ajutor de minimis:

(1)Atribuțiile **Ministerului Fondurilor Europene, prin Autoritatea de Management pentru POCU (AM POCU)**, sunt:

1. Elaborează Ghidul Solicitantului - Condiții specifice O.S.1.1&1.2 însoțit de Schema de ajutor de *minimis* și lansează apelul de propuneri de proiecte aferent O.S.1.1&1.2, după avizarea schemei de ajutor de minimis de către Consiliul Concurenţei;
2. Selectează administratorii schemelor de antreprenoriat, pe baza unei proceduri competitive, transparente și nediscriminatorii, care constă în evaluarea și contractarea cererilor de finanțare aferente apelului de propuneri de proiecte, în conformitate cu prevederile următoarelor documente:

(i) Metodologia de verificare, evaluare şi selecție a proiectelor POCU, aprobată de Comitetul de Monitorizare al Programului Operațional Capital Uman;

(ii) Orientări privind accesarea finanțărilor în cadrul Programului Operațional Capital Uman 2014-2020;

(iii) Ghidul solicitantului – Condiții specifice „*VIITOR PENTRU TINERII NEETs I*”.

1. Poate delega atribuțiile privind evaluarea și contractarea cererilor de finanțare aferente apelului de propuneri de proiecte, precum și implementarea Schemei de ajutor de minimis către Organismele Intermediare Regionale pentru POCU;
2. Recuperează valoarea ajutorului de minimis utilizat abuziv de către beneficiarul ajutorului de minimis sau a ajutorului de minimis primit cu nerespectarea condițiilor de acordare. Această atribuție poate fi delegată către Organismele Intermediare Regionale pentru POCU;
3. Păstrează evidențe detaliate privind ajutorul de *minimis* acordat pe o durată de cel puțin 10 ani de la data la care ultima alocare specifică a fost acordată în baza schemei de ajutor de *minimis*. Aceste evidențe trebuie să conțină toate informațiile necesare pentru a demonstra respectarea condițiilor impuse de legislația comunitară în domeniul ajutorului de *minimis*.

(2)Atribuțiile **Organismelor Intermediare Regionale pentru POCU (OIR POCU)** sunt:

1. Semnează contracte de finanțare cu beneficiarii de finanțare nerambursabilă, care devin administratori ai schemei de ajutor de minimis;
2. Validează respectarea criteriilor de acordare a ajutorului de minimis prevăzute în Regulamentul (UE) nr. 1407/2013 al Comisiei din 18 decembrie 2013;
3. Monitorizează permanent ajutoarele de *minimis* acordate, aflate în derulare, și dispun măsurile care se impun în cazul încălcării condițiilor impuse prin schema de ajutor de *minimis* sau prin legislația națională ori europeană aplicabilă la momentul respectiv;
4. Păstrează evidențe detaliate privind ajutorul de *minimis* acordat pe o durată de cel puțin 10 ani de la data la care ultima alocare specifică a fost acordată în baza schemei de ajutor de *minimis*. Aceste evidențe trebuie să conțină toate informațiile necesare pentru a demonstra respectarea condițiilor impuse de legislația comunitară în domeniul ajutorului de *minimis*;
5. Recuperează valoarea ajutorului de *minimis* utilizat abuziv de către beneficiarul ajutorului de *minimis* sau a ajutorului de *minimis* primit cu nerespectarea condițiilor de acordare in baza procedurii de recuperare pusa la dispozitie de catre MFE- AMPOCU.

**Art. 11**

Atribuțiile **administratorului schemei de ajutor de minimis** sunt:

1. Identifică potențialii beneficiari de ajutor de minimis prin organizarea procedurii de selectare a planurilor de afaceri ce urmează să fie finanțate în conformitate cu Ghidul Solicitantului - Condiții Specifice *„*VIITOR PENTRU TINERII NEETs I”, cu respectarea prevederilor legale naționale și comunitare aplicabile. Procedura de selectare a planurilor de afaceri va detalia aspectele privind termenul în care se realizează evaluarea, documentele necesare a fi depuse in cadrul procesului de selecție, condițiile în care este admisă sau nu completarea documentației, termenul de depunere si soluționare a contestațiilor, alte aspecte relevante
2. Are obligația verificării respectării criteriilor de eligibilitate și de acordare a ajutorului de minimis prevăzute în Regulamentul (UE) nr. 1407/2013 al Comisiei din 18 decembrie 2013 și transmite documentele justificative către furnizorul schemei de ajutor de minimis pentru validare;
3. După primirea validării de la furnizor semnează cu beneficiarii de ajutor de minimis contractele de subvenție, în baza cărora acordă ajutorul de minimis;
4. Realizează plata sumelor aferente ajutorului de minimis către beneficiarii ajutorului de minimis în confomitate cu planurile de afaceri selectate și cu normele legale aplicabile;

e) Are obligația de a raporta furnizorului de ajutor de minimis toate datele și informațiile necesare pentru monitorizarea ajutorului de minimis, în formatul pus la dispoziție de către furnizorul schemei;

f) Are obligația de a monitoriza ajutorul de minimis acordat pe toată durata contractului de subvenție;

g) Are obligația de a monitoriza respectarea regulilor de sustenabilitate de către beneficiarul ajutorului *de minimis*, respectiv: continuarea funcționării afacerii, inclusiv menținerea locului de muncă creat, pe o perioadă de minimum 6 luni de zile de la finalizarea perioadei obligatorii de funcționare a afacerii de 12 luni.

h) Are obligația de a păstra evidențe detaliate privind ajutorul de *minimis* acordat pe o durată de cel puțin 10 ani de la data la care ultima alocare specifică a fost acordată în baza schemei de ajutor de *minimis*. Aceste evidențe trebuie să conțină toate informațiile necesare pentru a demonstra respectarea condițiilor impuse de legislația comunitară în domeniul ajutorului de *minimis*.

**Art. 12**

1. Drepturile și obligațiile **beneficiarilor de ajutor de *minimis*** sunt:
2. Beneficiarul ajutorului de *minimis* are dreptul de a primi ajutorul de *minimis* pentru implementarea planului de afaceri selectat, în condițiile respectării prevederilor prezentei scheme de ajutor de *minimis*.
3. Pentru a beneficia de ajutor de *minimis*, beneficiarul ajutorului de *minimis* are obligația de a implementa planul de afaceri selectat și de a asigura sustenabilitatea activităților în condițiile prevăzute în prezenta schemă de ajutor de *minimis,* respectiv:continuarea funcționării afacerii, inclusiv menținerea locului de muncă creat, pe o perioadă de minimum 6 luni de zile de la finalizarea perioadei obligatorii de funcționare a afacerii de 12 luni.
4. Beneficiarul ajutorului de *minimis* are obligația de a raporta furnizorului schemei de ajutor de *minimis*/administratorului schemei de ajutor de *minimis* toate datele și informațiile necesare pentru monitorizarea ajutorului de *minimis*, în formatul pus la dispoziție de către furnizorul schemei.
5. Beneficiarul ajutorului de *minimis* are obligația de a restitui, după caz, parțial sau total, valoarea ajutorului de *minimis* primit în situatia nerespectării condițiilor de acordare și utilizare a ajutorului, inclusiv dobânda aferentă.
6. Beneficiarul ajutorului de minimis are obligația de a raporta administratorului schemei de minimis toate datele și informațiile necesare pentru monitorizarea ajutorului de minimis, în formatul pus la dispoziție de către furnizorul schemei.

(2) Constituie motive de restituire integrală a ajutorului de minimis primit:

a) Nerespectarea prevederilor Regulamentului (UE) nr. 1407/2013 al Comisiei din 18 decembrie 2013 privind aplicarea articolelor 107 și 108 din Tratatul privind funcționarea Uniunii Europene.

b) Nerespectarea țintelor indicatorilor privind numărul de locuri de muncă asumate prin planul de afaceri, în conformitate cu prevederile Ghidului Solicitantului - Condiții Specifice „VIITOR PENTRU TINERII NEETs I”.Beneficiarii ajutorului de *minimis* au obligația menținerii locurilor de muncă nou-create în numărul și pe durata menționate în Ghidului Solicitantului - Condiții Specifice “VIITOR PENTRU TINERII NEETs I”.

3) Constituie motive de restituire parțială a ajutorului de minimis primit efectuarea unor cheltuieli care nu respectă prevederile art. 2 alin (1) din Hotărârea Guvernului nr. 399/2015 privind regulile de eligibilitate a cheltuielilor efectuate în cadrul operațiunilor finanțate prin Fondul european de dezvoltare regionala, Fondul social european și Fondul de coeziune 2014-2020, cu modificările ulterioare.

1. Din perspectiva monitorizării cumulului ajutoarelor de *minimis* de care poate beneficia o întreprindere pe parcursul a 3 ani fiscali, în conformitate cu prevederile Regulamentului (UE) nr. 1407/2013, momentul acordării ajutorului de *minimis* se consideră data semnării contractului de subvenție.
2. Pentru respectarea regulilor de cumul, solicitantul ajutorului de *minimis* va prezenta o declarație de eligibilitate, pe propria răspundere, în care va menționa informațiile referitoare la orice alt ajutor de *minimis* primit în ultimii 2 ani fiscali anteriori datei de depunere a cererii de finanțare, precum și în anul fiscal curent, până la depunerea cererii de finanțare, respectiv încheierea contractului de subvenție, cu respectarea prevederilor referitoare la întreprinderea unică.
3. Ajutoarele de *minimis* acordate în cadrul prezentei scheme pot fi cumulate cu ajutoarele de *minimis* acordate în conformitate cu Regulamentul (UE) nr. 360/2012 al Comisiei[[9]](#footnote-9) în limita plafonului stabilit în regulamentul respectiv. Ajutoarele de *minimis* acordate în condițiile prezentei scheme pot fi cumulate cu ajutoare de *minimis* acordate în conformitate cu alte regulamente de *minimis* în limita plafonului relevant prevăzut la articolul 8 alineatul (2).
4. Ajutoarele de *minimis* acordate în cadrul prezentei scheme nu se vor cumula cu alte ajutoare de stat în sensul art. 107 alin. (1) din Tratatul privind funcționarea Uniunii Europene acordate pentru aceleași costuri eligibile, dacă un astfel de cumul generează o intensitate a ajutorului de stat care depășește intensitatea maximă stabilită în fiecare caz în parte printr-un regulament privind exceptările în bloc sau printr-o decizie adoptată de Comisia Europeană.
5. Ajutoarele de *minimis* aferente prezentei scheme care nu se acordă pentru sau nu sunt legate de costuri eligibile specifice pot fi cumulate cu alte ajutoare de stat acordate în temeiul unui regulament de exceptare pe categorii sau al unei decizii adoptate de Comisie.

**Art. 13**

(1) Acordarea de subvenții (micro-granturi) pentru înființarea de noi afaceri va fi condiționată de înființarea firmei.

(2) Activitățile eligibile ce fac obiectul prezentei scheme de ajutor *de minimis* vor fi finanțate numai dacă au fost inițiate după semnarea contractului de subvenție încheiat între administratorul schemei de minimis și beneficiarul ajutorului *de minimis*.

# Cheltuieli eligibile

**Art. 14**

Lista orientativă privind încadrarea cheltuielilor aferente proiectului în categoriile/ subcategoriile de cheltuieli conform MySMIS este următoarea:

|  |  |  |  |
| --- | --- | --- | --- |
|  | **Categorie MySMIS** | * **Subcategorie MySMIS** | * **Subcategoria (descrierea cheltuielii) conține:** |
| **Cheltuieli eligibile directe care intră sub incidența ajutorului de minimis** | Cheltuieli cu subvenții/ burse/ premii/ ajutoare | * Subvenții pentru înființarea unei afaceri (antreprenoriat) | * Subvenții (micro-granturi) pentru înființarea unei afaceri (antreprenoriat), |

# Durata schemei

**Art. 15**

Prezenta schema se aplica de la data semnării contractelor de subvenție, dar nu mai târziu de data limita de acordare a ajutorului de minimis, în conformitate cu prevederile Regulamentului (UE) nr. 1407/2013 al Comisiei din 18 decembrie 2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis, cu modificările și completările ulterioare, în limita fondurilor alocate pentru aceasta schema, urmând ca plățile sa fie efectuate până la 31.12.2023.

# Bugetul schemei și numărul estimat de beneficiari

**Art. 16**

1. Sursa de finanțare pentru prezenta schemă de *minimis* este Programul Operațional Capital Uman, Axa Prioritară 1 „Inițiativa “Locuri de muncă pentru tineri"”, Obiectivul specific 1.1. – Creșterea ocupării tinerilor NEETs șomeri cu vârsta între 16 - 29 ani, înregistrați la Serviciul Public de Ocupare, cu rezidența în regiunile eligibile și respective 1.2 Îmbunătățirea nivelului de competențe, inclusiv prin evaluarea și certificarea competențelor dobândite în sistem non-formal și informal al tinerilor NEETs șomeri cu vârsta între 16 - 29 ani, înregistrați la Serviciul Public de Ocupare, cu rezidența în regiunile eligibile
2. Valoarea totală estimată a ajutorului *de minimis* care va fi acordat în cadrul prezentei scheme, pe întreaga durată de aplicare a acesteia, este de 92.800.000 Euro, echivalent în lei, din care 85.376.000 euro contribuție UE (fondul Social European +Inițiativa Locuri de Muncă pentru Tineri) și 7.424.000 euro contribuția națională.

**Art. 17**

Numărul estimat de beneficiari de ajutor *de minimis* în cadrul prezentei scheme este de 3.712 de întreprinderi.

# Efecte și beneficii

**Art. 18**

Prin aplicarea prezentei scheme se vizează obținerea următoarelor efecte și beneficii:

* susținerea antreprenoriatului pentru tineri NEETs șomeri, cu accent pe cei din mediul rural și pe cei aparținând minorității roma, cu vârsta între 16-29 ani, cu domiciliul sau reședința într-una din regiunile de dezvoltare eligibile (Sud-Vest Oltenia, Sud-Est sau Sud Muntenia),înregistrați și profilați în prealabil de către Serviciul public de ocupare – SPO (ANOFM prin unitățile cu personalitate juridică din subordinea sa aflate în regiunile de dezvoltare eligibile), inclusiv a ocupării pe cont-propriu, în vederea creării de noi locuri de muncă, prin acordarea de micro-granturi (înființarea de start-up-uri).

# Reguli privind transparența

**Art. 19**

(1) Furnizorul/administratorul schemei de *minimis* va informa în scris beneficiarii ajutorului *de minimis* cu privire la cuantumul ajutorului acordat în baza prezentei scheme și caracterul *de minimis* al acestuia, cu menționarea reglementărilor aplicabile.

(2) Schema de ajutor de *minimis* va fi publicată integral pe pagina de internet a Ministerului Fondurilor Europene – AM POCU, la adresa [*http://mfe.gov.ro*](http://mfe.gov.ro).

# Reguli privind raportarea, recuperarea și monitorizarea ajutorului *de minimis*, precum și sustenabilitatea măsurilor

**Art. 20**

Raportarea și monitorizarea ajutoarelor *de minimis* acordate în baza prezentei scheme se realizează în conformitate cu legislația comunitară și cu prevederile Regulamentului privind procedurile de monitorizare a ajutoarelor de stat, pus în aplicare prin Ordinul Președintelui Consiliului Concurenței nr. 175/2007, precum și cu legislația națională și comunitară aplicabilă.

**Art. 21**

1. Furnizorul schemei *de minimis* are obligația de a înregistra schema *de minimis* în Registrul Electronic al Ajutoarelor de Stat (RegAS), în termen de maximum 5 zile lucrătoare de la data intrării în vigoare a acesteia.
2. Furnizorul schemei *de minimis* (Ministerul Fondurilor Europene, prin AM POCU, direct sau prin OIR POCU) are obligația de a înregistra în RegAS contractele de subvenție, ajutoarele *de minimis* plătite, eventualele obligații de rambursare și rambursări efective aferente acestora etc., în termen de maxim 7 zile lucrătoare de la data semnării actelor sau efectuării plăților, după caz.
3. Furnizorul are obligația de a transmite Consiliului Concurenței, în formatul și în termenul prevăzut de Regulamentul privind procedurile de monitorizare a ajutoarelor de stat[[10]](#footnote-10), toate datele și informațiile necesare pentru monitorizarea ajutoarelor *de minimis* la nivel național.
4. În cazul în care furnizorul nu are date definitive privind valoarea ajutorului *de minimis*, acesta va transmite Consiliului Concurenței valori estimative.
5. Erorile constatate de furnizor și corecțiile legale, anulările, recalculările, recuperările, rambursările, se raportează Consiliului Concurenței până la data de 31 martie a anului următor anului de raportare.

**Art. 22**

Pe baza unei cereri scrise, furnizorul va transmite Comisiei Europene, prin intermediul Consiliului Concurenței, în termen de 20 de zile lucrătoare sau în termenul fixat în cerere, toate informațiile pe care Comisia Europeană le consideră necesare pentru evaluarea respectării condițiilor acestei scheme de ajutor *de minimis*.

**Art. 23**

Beneficiarii de ajutoare *de minimis* au obligația de a pune la dispoziția furnizorului și a administratorului schemei *de minimis*, în formatul și în termenul solicitat de aceștia, toate datele și informaţiile necesare în vederea îndeplinirii procedurilor de raportare și monitorizare ce cad în sarcina furnizorului, respectiv a administratorului.

**Art. 24**

1. În conformitate cu art. 17 din OUG nr. 77/2014 privind procedurile naționale în domeniul ajutorului de stat, precum și pentru modificarea și completarea Legii concurenței nr. 21/1996, aprobată cu modificări și completări prin Legea nr. 20/2015, cu modificările ulterioare, furnizorul va informa Consiliul Concurenței în termen de 15 zile lucrătoare de la data adoptării schemei de ajutor de minimis.
2. În conformitate cu prevederile art. 42 alin. (1) din OUG nr. 77/2014, furnizorul va informa Consiliul Concurenţei cu privire la intrarea în vigoare a prezentei scheme de ajutor de *minimis*, precum şi a oricărei modificări aduse măsurii de sprijin, în termen de maximum 5 zile de la momentul la care acest eveniment a avut loc.
3. **Recuperarea ajutorului de minimis**

**Art. 25**

1. Recuperarea ajutorului de *minimis* se realizează de către furnizorul schemei (AM POCU sau OIR POCU), conform prevederilor Ordonanței de urgență a Guvernului nr. 77/2014, cu modificările și completările ulterioare. Pentru aceasta, furnizorul schemei de ajutor elaborează metodologia de recuperare a ajutorului de *minimis*.
2. Ajutorul de *minimis* care trebuie recuperat include și dobânda aferentă, datorată de la data plății ajutorului până la data recuperării acestuia. Rata dobânzii aplicabile este cea stabilită prin Regulamentul (CE) nr. 794/2004 al Comisiei din 21 aprilie 2004 de punere în aplicare a Regulamentului (CE) nr. 659/1999 al Consiliului de stabilire a normelor de aplicare a articolului 93 din Tratatul CE, cu modificările și completările ulterioare, precum și cu respectarea prevederilor Regulamentului (UE) 2015/1589 al Consiliului din 13 iulie 2015 de stabilire a normelor de aplicare a articolului 108 din Tratatul privind funcționarea Uniunii Europene.

1. Conform art. 2, alin. 1, lit. c din Regulamentul (UE) nr. 1407/2013 al Comisiei din 18 decembrie 2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de *minimis*; [↑](#footnote-ref-1)
2. Conform art. 2 din Legea nr. 346/2004 privind stimularea înfiinţării şi dezvoltării întreprinderilor mici şi mijlocii, cu modificările şi completările ulterioare; [↑](#footnote-ref-2)
3. Conform art. 2, alin. 2 din Regulamentul (UE) nr. 1407/2013 al Comisiei din 18 decembrie 2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de *minimis*; [↑](#footnote-ref-3)
4. Conform site-ului Ministerului Fondurilor Europene, <http://www.fonduri-ue.ro/mysmis>; [↑](#footnote-ref-4)
5. Conform art. 2, alin. 1, lit. b din Regulamentul (UE) nr. 1407/2013 al Comisiei din 18 decembrie 2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de *minimis*; [↑](#footnote-ref-5)
6. Conform art. 2, alin. 1, lit. a din Regulamentul (UE) nr. 1407/2013 al Comisiei din 18 decembrie 2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de *minimis*; [↑](#footnote-ref-6)
7. Regulamentul (CE) nr. 1379/2013 al Parlamentului European și al Consiliului din 11 decembrie 2013 privind organizarea comună a piețelor în sectorul produselor pescărești și de acvacultură, de modificare a Regulamentelor (CE) nr. 1184/2006 și (CE) nr. 1224/2009 ale Consiliului și de abrogare a Regulamentului (CE) nr. 104/2000 al Consiliului; [↑](#footnote-ref-7)
8. Legea nr. 31 din 16 noiembrie 1990, republicată, privind societăţile, cu modificările și completările ulterioare. [↑](#footnote-ref-8)
9. Regulamentul (UE) nr. 360/2012 al Comisiei din 25 aprilie 2012 privind aplicarea articolelor 107 şi 108 din Tratatul privind funcţionarea Uniunii Europene în cazul ajutoarelor de minimis acordate întreprinderilor care prestează servicii de interes economic general; [↑](#footnote-ref-9)
10. Regulamentul privind procedurile de monitorizare a ajutoarelor de stat, pus în aplicare prin Ordinul Preşedintelui Consiliului Concurenţei nr. 175/2007, publicat în Monitorul Oficial al României, Partea I, nr. 436 din 28 iunie 2007. [↑](#footnote-ref-10)